Kai Ekanger

Kai Ekanger (1929–2018) var en norsk jurist og politiker (Ap).

Ekanger begynte sin yrkeskarriere som sekretær i Statens vegvesen i Akershus og arbeidet deretter som advokat ved LOs juridiske kontor fra 1971. I 1985 gikk han over i en stilling som kontorsjef i Vegdirektoratet. Han var også kommunalråd i Oslo og formann i bygningsrådet.

Fra 1973 til 1979 var Ekanger statssekretær i Justisdepartementet under justisminister Inger Louise Valle. Han var medlem av Oslo bystyre i tre perioder, og ledet også bydelsutvalget i Bydel Bøler fra 1975–1979 og to år fra 1987. Han hadde også en rekke verv i ulike organisasjoner i lokalsamfunnet på Bøler og i Østmarka, og var i alle år ansvarlig for minnemarkeringene på Sarabråten over lokale mostandsfolk som falt under krigen.Minneord etter Kai Ekanger  - Østmarkas Venner 29. mai 2018 

Kai Ekanger ble tildelt Kongens fortjenstmedalje i gull i 2004. 

Han var sønn av Anders Ekanger.

Referanser
«Kai Eikanger (1929-2018): Ved veis ende». Klassekampen, 1. juni 2018.

 Kilder 
 «80 år 18. juli: Advokat og kontorsjef Kai Ekanger». NTB-tekst (30. juni 2009)

 Eksterne lenker 


Kategori:Statssekretærer fra Ap
Kategori:Norske jurister
Kategori:Ap-politikere i Oslo
Kategori:Kongens fortjenstmedalje i gull